《白云山》
明代·孙蕡

白云山下春光早，少年冶游风景好。载酒秦佗避暑宫，踏青刘鋹呼鸾道。

木棉花落鹧鸪啼，朝汉台前日未西。歌罢美人簪茉莉，饮阑稚子唱铜鞮。

繁华往似东流水，昔时少年今老矣。荔子杨梅几度红，柴门寂寂秋风里。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。